**INFORMACIJA APIE VALSTYBINIO ATLIEKŲ TVARKYMO PLANO ĮGYVENDINIMO 2014–2020 M.**

**PRIEMONIŲ VYKDYMĄ 2019 METAIS**

**ZARASŲ RAJONO SAV.**

| **Priemonės Nr.** | **Priemonės pavadinimas** | **Įvykdymo terminas** | **Priemonės vykdymo aprašymas** |
| --- | --- | --- | --- |
| 2.3.1. | Gyventojams ar kitiems asmenims, kurių atliekų tvarkymą organizuoja savivaldybės, užtikrinti žaliųjų atliekų surinkimą ir tvarkymą arba tokių atliekų tvarkymą susidarymo vietoje. | 2015 m. | Zarasų miesto bendro naudojimo konteinerių aikštelėse pastatyti konteineriai žaliosioms atliekoms. |
| 2.3.3. | Įrengti mechaninio biologinio arba mechaninio apdorojimo įrenginius, kuriuose būtų atskiriamos ir apdorojamos arba perduodamos toliau apdoroti biologiškai skaidžios atliekos | 2015 m. | Utenos regiono nepavojingų atliekų sąvartyne pastatyti mechaninio-biologinio apdorojimo įrenginiai. |
| 2.3.6. | Teikti finansinę paramą bandomiesiems biologiškai skaidžių atliekų rūšiuojamojo surinkimo (ir tvarkymo) projektams, apimantiems visuomenės švietimą ir gerosios praktikos sklaidą | 2015-2016 m. | Nebuvo paklausos. |
| 2.4.1. | Pastatyti nustatytais atstumais reikiamą kiekį antrinių žaliavų surinkimo konteinerių arba taikyti kitas antrinių žaliavų surinkimo priemones | 2014-2017 m. | Zarasų rajone viena antrinių žaliavų surinkimo konteinerių aikštelė tenka 383 gyventojams. |
| 2.4.2. | Didinti didelių gabaritų atliekų surinkimo aikštelių skaičių arba taikyti kitas atliekų surinkimo priemones | 2014-2020 m. | Zarasų rajone yra 1 didelių gabaritų atliekų surinkimo aikštelė. |
| 2.4.3. | Regioniniuose ir savivaldybių atliekų tvarkymo planuose numatyti ir taikyti buityje susidarančių pavojingųjų ir tekstilės atliekų surinkimo priemones, taip pat ir surinkimą apvažiuojant | 2014-2020 m. | Patvirtintame Zarasų rajono savivaldybės atliekų tvarkymo plane numatytos buityje susidarančių pavojingųjų ir tekstilės atliekų surinkimo priemonės:  1.Esant poreikiui ir galimybėms papildyti esamas sutartis (arba sudaryti naujas) su komunalinių atliekų tvarkytoju ir nustatyti prievolę ne rečiau kaip 2 kartus per metus apvažiavimo būdu surinkti pavojingas atliekas  2. Toliau užtikrinti, kad savivaldybės didelių gabaritų atliekų surinkimo aikštelėje būtų priimamos tekstilės atliekos. |
| 3.1.1. | Visiems atliekų turėtojams teikti viešąją komunalinių atliekų tvarkymo paslaugą, atitinkančią minimalius kokybės reikalavimus, kuriuos nustato Aplinkos ministerija | 2014-2020 m. | Zarasų rajono savivaldybės teritorijoje viešoji komunalinių atliekų tvarkymo paslauga teikiama 98 proc. rajono gyventojų. |
| 6.1.2. | Šviesti ir informuoti visuomenę regioniniu lygiu: pristatyti komunalinių atliekų tvarkymo sistemą, esamą surinkimo ir tvarkymo infrastruktūrą, pasirinktą apmokestinimą, gyventojų teises ir pareigas, galimybes rūšiuoti atliekas | 2014-2020 m. | Savivaldybės tinklapyje skelbta informacija apie komunalinių atliekų tvarkymą, apie didelių gabaritų atliekų priėmimo aikštelę, kompostavimo aikštelę, apie vietinę rinkliavą už komunalinių atliekų surinkimą iš atliekų turėtojų ir atliekų tvarkymą. |
| 6.1.3. | Bendradarbiaujant su nevyriausybinėmis organizacijomis, rengti ir įgyvendinti bendrus visuomenės švietimo ir informavimo atliekų prevencijos ir atliekų tvarkymo klausimais projektus | 2014-2020 m. | Kartu su Gamintojų ir Importuotojų Asociacija ir VšĮ „Elektronikos gamintojų ir importuotojų organizacija“ su partneriais įgyvendintas aplinkosauginis projektas „Mes rūšiuojam. Vasara“. |
| 6.2.1. | Dalyvauti tarptautiniuose renginiuose ir konferencijose, seminaruose, darbiniuose susitikimuose; organizuoti susitikimus su kitų valstybių institucijomis, organizuoti bendrus renginius su savivaldybių, atliekų surinkėjų ir tvarkytojų asociacijomis, skleisti gerąją bendradarbiavimo patirtį Aplinkos apsaugos agentūros interneto svetainėje | 2014–2020 metai | Nebuvo kviesta dalyvauti. | |